एक मुश्त हाउस टैक्स जमा कराने पर 50 फीसदी छूट
प्रदेशके नगर पालिका, नगर निगम क्षेत्रों में सालों से हाउस टैक्स एवं यूडी टैक्स बकाया है। लेकिन समय पर वसूली नहीं होने पर निकायों की आर्थिक हालत बिगड़ती जा रही है। सरकार ने इस बार भी हर साल की तरह बकाया टैक्स एक मुश्त जमा कराने पर छूट का प्रावधान किया है। राज्य सरकार ने राजस्थान नगरपालिका अधिनियम के तहत अधिसूचना जारी कर 31 मार्च, 2016 तक बकाया गृहकर एक मुश्त जमा कराने पर मूल गृहकर में 50 प्रतिशत छूट एवं शास्ती पर शत-प्रतिशत छूट दी है। इसी प्रकार 31 मार्च, 2016 तक बकाया नगरीय विकास कर एक मुश्त जमा करवाने पर वर्ष 2015-16 तक शास्ती (ब्याज) में शत-प्रतिशत छूट दी है। स्थानीय निकाय निदेशालय के निदेशक एवं संयुक्त शासन सचिव पुरुषोत्तम बियाणी ने बताया कि अधिसूचना तत्काल प्रभाव से लागू होगी।
hin_Deva hin_Deva